**Verejná obchodná súťaž**

**na podnájom časti nebytového priestoru za účelom umiestnenia predajných kávomatov v Dome kultúry Ružinov, na Ružinovskej ulici č. 28 v Bratislave**

Spoločnosť CULTUS, Ružinov, a.s., Ružinovská 28, 821 09 Bratislava,

v y h l a s u j e

obchodnú verejnú súťaž v zmysle ustanovenia § 281 a nasl. Zákona č. 513/1991 Zb. Obchodný zákonník v znení neskorších predpisov o najvhodnejší návrh na uzavretie zmluvy o podnájme k časti nebytových priestorov

**PODMIENKY**

**Obchodnej verejnej súťaže**

**1. Vyhlasovateľ**

CULTUS Ružinov, a.s.

Ružinovská 28, 821 09 Bratislava

v zastúpení Ing. František Fabián, MBA – predseda predstavenstva

 - člen predstavenstva

IČO: 35 874 686

**2. Predmet obchodnej verejnej súťaže**

Predmetom obchodnej verejnej súťaže je podnájom nebytového priestoru vo výmere **0,80 m²,** nachádzajúceho sa vo vestibule Domu kultúry Ružinov, na Ružinovskej ulici č. 28 v Bratislave, pričom podmienkou podnájmu je umiestnenie predajného automatu na predaj kávy, resp. iných teplých nápojov.

Mestská časť Bratislava-Ružinov ako prenajímateľ uzavrela s vyhlasovateľom ako nájomcom Zmluvu o komplexnom nájme majetku, v zmysle ktorej prenechal prenajímateľ nájomcovi do užívania predmetnú nehnuteľnosť, pričom je nájomca v zmysle tejto zmluvy oprávnený predmet nájmu poskytnúť do užívania tretej osobe, teda uzatvárať na predmet nájmu zmluvy o podnájme.

**3. Kontaktná osoba vyhlasovateľa:**

Meno a priezvisko: Sára Keňová

Telefónne číslo: +421 915 146 904

e-mail: sara.kenova @cultusruzinov.sk

**4. Termín obhliadky:**

Záujemcovia o podnájom nebytových priestorov si môžu dohodnúť termín obhliadky predmetu podnájmu s kontaktnou osobou vyhlasovateľa uvedenou v predchádzajúcom bode týchto podmienok.

**5. Doba podnájmu**

Zmluva o podnájme bude s víťazom obchodnej verejnej súťaže uzavretá na dobu určitú, a to na dobu 1 rok odo dňa účinnosti zmluvy o podnájme.

**6. Typ zmluvy**

Zmluva o podnájme podľa zákona č. 116/1990 Zb. o nájme a podnájme nebytových priestorov v znení neskorších predpisov.

**7. Výška nájomného**

Najnižšia cena nájomného je stanovená na sumu 42,- EUR za mesiac, bez ceny energií a bez DPH.

**8. Účel podnájmu**

Účelom podnájmu je výlučne umiestnenie predajného kávomatu – automatu na predaj a prípravu kávy, resp. iných teplých nápojov.

**9. Spôsob podávania súťažných návrhov**

Navrhovatelia sú povinní doručiť záväzné súťažné návrhy v zalepenej obálke, s uvedením identifikačných údajov na adresu CULTUS Ružinov, a.s., Ružinovská 28, 821 09 Bratislava alebo osobne na uvedenú adresu. Návrh v zalepenej obálke musí byť označený:

„OBCHODNÁ VEREJNÁ SÚŤAŽ – kávomat DK Ružinov.

NEOTVÁRAŤ.“

Okraj obálky prosíme opatriť pečiatkou.

Súťažné návrhy je možné podať len na tlačive záväzného návrhu, ktorý je prílohou týchto podmienok. Na iné návrhy nebude vyhlasovateľ prihliadať.

**10. Lehota na predkladanie ponúk**

10.1 Predložený návrh nie je možné odvolať po uplynutí lehoty určenej na predkladanie súťažných návrhov.

10.2 Záväzné súťažné návrhy je možné predkladať v lehote do 10.07.2020. Pri záväzných súťažných návrhoch doručených vyhlasovateľovi poštou, je rozhodujúci dátum doručenia na adresu vyhlasovateľa.

**11. Kritériá hodnotenia súťažných návrhov**

Kritériom pre posudzovanie súťažných návrhov je najvyššie ponúknuté nájomné za podnájom nebytového priestoru v súlade s bodom 7 týchto podmienok.

**12. Vyhlásenie výsledkov súťaže – lehota na uzatvorenie zmluvy**

12.1 Obálky so súťažnými návrhmi sa budú otvárať a súťažné návrhy sa vyhodnocovať dňa 14.07.2020. Otváranie obálok je neverejné.

12.2 Výsledky súťaže budú zverejnené na internetovej stránke vyhlasovateľa www.cultusruzinov.sk dňa 15.07.2020.

12.3 Víťaznému účastníkovi súťaže bude v lehote do 5 dní odo dňa vyhodnotenia súťaže odoslané oznámenie o tom, že je víťazným účastníkom súťaže. Zmluva o podnájme nebytových priestorov bude uzavretá do 15 dní odo dňa zverejnenia výsledkov súťaže.

12.4 Neúspešní navrhovatelia budú o neúspešnosti svojho návrhu upovedomení písomne.

12.5 V prípade, ak z akýchkoľvek dôvodov nedôjde k uzavretiu zmluvy o podnájme nebytových priestorov s víťazom súťaže, vyhlasovateľ môže uzavrieť zmluvu o podnájme s nasledujúcim navrhovateľom, ktorý predložil druhú najvýhodnejšiu ponuku.

**13. Vyhlasovateľ si vyhradzuje právo**

13.1 Kedykoľvek bez uvedenia dôvodu zrušiť túto obchodnú verejnú súťaž, prípadne zmeniť podmienky obchodnej verejnej súťaže. O zrušení a zmene podmienok budú navrhovatelia, ktorí podali návrhy, informovaní písomne**.**

13.2 Odmietnuť všetky predložené súťažné návrhy. Zrušenie, ako aj zmeny podmienok súťaže budú uverejnené na internetovej stránke vyhlasovateľa www.cultusruzinov.sk.

13.3 V prípade neúplnosti súťažného návrhu z hľadiska požiadaviek vyhlasovateľa uvedených v súťažných podkladoch, vyradiť návrh z obchodnej verejnej súťaže.

V Bratislave, dňa 01.07.2020

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. František Fabián, MBA

predseda predstavenstva

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

člen predstavenstva

**Záväzný návrh**

**do obchodnej verejnej súťaže na podnájom časti nebytového priestoru za účelom umiestnenia predajných kávomatov v Dome kultúry Ružinov, na Ružinovskej ulici č. 28 v Bratislave**

**Názov / meno a priezvisko** ...................................................................................

**Sídlo / trvalé bydlisko** ...................................................................................

**IČO / dátum narodenia** ...................................................................................

**Štatutárny zástupca** ...................................................................................

Telefónne číslo ...................................................................................

E-mailová adresa ...................................................................................

Záväzná ponuka na podnájom nebytových priestorov vo vestibule Domu kultúry Ružinov vo výmere 0,80 m² za účelom umiestnenia kávomatu – automatu na výdaj teplých nápojov.

**I. Cenová ponuka**

............................**EUR za mesiac** bez DPH

V ............................., dňa .......................

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_